เรื่องร้องเรียน (ร้องเรียน,สอบถาม) วันที่ 2023-05-24 06:50:12 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021291

ขอให้ปรับปรุงการปฏิบัติหน้าที่ของบุคลากรทางการศึกษา ประจำโรงเรียนไทยนิยมสงเคราะห์  แขวงอนุสาวรีย์ เขตบางเขน กรุงเทพมหานคร เนื่องจากผู้ร้องแจ้งว่าบุตรของตนเข้าศึกษาประจำชั้นประถมศึกษาปีที่ 1 ห้อง 2 ณ โรงเรียนดังกล่าวในภาคการศึกษานี้ แล้วพบว่าบุตรของตนมักจะโดนเพื่อนร่วมห้องกลั่นแกล้ง ชกต่อย เป็นประจำ อันเนื่องมาจากการละเลยการปฏิบัติหน้าที่ของครูประจำชั้นซึ่งเป็นบุคคลเพศหญิง (ทราบเพียงชื่อจริง-และชื่อเล่น) มักจะมีการทอดทิ้งนักเรียนให้อยู่กันเอง โดยที่ไม่มีการฝากห้องไว้กับครูท่านอื่นให้ช่วยดูแล อาทิ ไปสหกรณ์   เป็นต้น โดยล่าสุดเรื่องเกิดเมื่อวันที่จันทร์ที่ 22 พฤษภาคม 2566 ขณะที่ตนกำลังอาบน้ำให้บุตรแล้วพบแผลที่ร่างกายของเด็ก เมื่อสอบถามบุตรจึงทราบเรื่องว่าโดนเพื่อนในห้องรังแก วันที่ 23 พฤษภาคม 2566  ที่ผ่านมานี้ตนจึงเดินทางไปแจ้งเรื่องกับครูท่านดังกล่าว แต่ไม่ได้รับความช่วยเหลือหรือแก้ไขปัญหาแต่อย่างใด และคล้ายกับมีการนัดแนะให้เด็กคนที่รังแกบุตรของตนปฏิเสธตลอดข้อกล่าวหา  และเมื่อจะขอพบท่านผู้อำนวยการหรือผู้บริหารประจำโรงเรียนก็มิเคยได้รับความสะดวกแต่อย่างใด  ปัจจุบัน (วันที่ 24 พฤษภาคม 2566) ตนนั้นได้นำบุตรลาออกจากโรงเรียนดังกล่าวเรียบร้อยแล้ว  จึงประสงค์ให้หน่วยงานที่เกี่ยวข้องดำเนินการตรวจสอบและปรับปรุงพฤติกรรมที่ไม่เหมาะสมของบุคลากรทางการศึกษาคนดังกล่าวด้วย

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata